CELEX: C2007/042/11
Language: fi
Date: 2007-02-24 00:00:00
Title: Asia C-279/05: Yhteisöjen tuomioistuimen tuomio (ensimmäinen jaosto) 11.1.2007 (College van Beroep voor het bedrijfsleven (Alankomaat) esittämä ennakkoratkaisupyyntö) — Vonk Dairy Products BV v. Productschap Zuivel (Maatalous — Yhteinen markkinajärjestely — Juusto — Asetuksen (ETY) N:o 3665/87 16-18 artikla — Vaihtelevat vientituet — Lähes välitön jälleenvienti tuontimaasta — Todiste väärinkäytöksestä — Perusteettoman edun palauttaminen — Asetuksen (EY, Euratom) N:o 2988/95 3 artiklan 1 kohdan toinen alakohta — Jatkuva tai toistuva väärinkäytös)

24.2.2007   
            
            
               FI
            
            
               Euroopan unionin virallinen lehti
            
            
               C 42/7
            
         Yhteisöjen tuomioistuimen tuomio (ensimmäinen jaosto) 11.1.2007 (College van Beroep voor het bedrijfsleven (Alankomaat) esittämä ennakkoratkaisupyyntö) — Vonk Dairy Products BV v. Productschap Zuivel
   (Asia C-279/05) (1)
   
   (Maatalous - Yhteinen markkinajärjestely - Juusto - Asetuksen (ETY) N:o 3665/87 16-18 artikla - Vaihtelevat vientituet - Lähes välitön jälleenvienti tuontimaasta - Todiste väärinkäytöksestä - Perusteettoman edun palauttaminen - Asetuksen (EY, Euratom) N:o 2988/95 3 artiklan 1 kohdan toinen alakohta - Jatkuva tai toistuva väärinkäytös)
   (2007/C 42/11)
   Oikeudenkäyntikieli: hollanti
   Ennakkoratkaisua pyytänyt tuomioistuin
   College van Beroep voor het bedrijfsleven
   Pääasian asianosaiset
   
      Kantaja: Vonk Dairy Products BV
   
      Vastaaja: Productschap Zuivel
   Oikeudenkäynnin kohde
   Ennakkoratkaisupyyntö — College van Beroep voor het bedrijfsleven — Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87 (EYVL L 351, s. 1), sellaisena kuin se voimassa tosiseikkojen tapahtuma-aikaan, 16-18 artiklan tulkinta — Euroopan yhteisöjen taloudellisten etujen suojaamisesta 18.12.1995 annetun neuvoston asetuksen (EY, Euratom) N:o 2988/95 (EYVL L 312, s. 1) 3 artiklan 1 kohdan toisen alakohdan tulkinta — Määräpaikan mukaan vaihtelevat, perusteettomasti maksetut vientituet silloin, kun kyse on viejän suorittamasta jälleenviennistä, johon liittyy väärinkäytös — Sellaisten perusteiden määrittäminen, joiden avulla tämä voidaan päätellä — Jatkuva tai toistuva sääntöjenvastaisuus
   Tuomiolauselma
   
               1)
            
            
               Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87 perusteella lopullisesti maksettujen vaihtelevien vientitukien peruuttamista ja takaisinperimistä koskevassa menettelyssä mainittujen vientitukien perusteettomaksi toteamisen tukena on oltava kansallisen oikeuden sääntöjen mukaisesti esitetyt todisteet viejän väärinkäytöksestä.
            
         
               2)
            
            
               Euroopan yhteisöjen taloudellisten etujen suojaamisesta 18.12.1995 annetun neuvoston asetuksen (EY, Euratom) N:o 2988/95 3 artiklan 1 kohdan toisen alakohdan mukaisesti väärinkäytös on jatkuva tai toistuva, kun sen tekee yhteisön taloudellinen toimija, joka saa taloudellisia etuja joukosta samankaltaisia liiketoimia, joilla rikotaan samaa yhteisön säännöstä. Sillä, että väärinkäytös koskee verrattain pientä osaa kaikista tiettynä ajanjaksona toteutetuista liiketoimista ja että liiketoimet, joiden osalta väärinkäytös on todettu, koskevat aina eri toimituseriä, ei ole tältä osin merkitystä.
            
         
      (1)  EUVL C 257, 15.10.2005.